Diari Oficial de la Generalitat Valenciana


Sumari del DOGV 5968, del 05-03-2009 (2009/1638)

Judici ordinari 000180/2008. Notificació de la sentència a Evaristo Maiques Oltra.
----------------------------------------------------------------------------------

### Dades del document

Número de DOGV
:   5968

Data del DOGV
:   05-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1638


Data del document
:   21-01-2009

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Judici ordinari 000180/2008. Notificació de la sentència a Evaristo Maiques Oltra. [2009/1638]  
Demandant: Salvador Torregrosa Reig.  
Lletrat: Luis M. Torregrosa.  
Procurador: Antonio Penadés.  
Demandat: Evaristo Maiques Oltra.  
En el judici a què es fa referència s'ha dictat la resolució el text de la qual és com segueix  
Sentència número 10/2009  
Jutge que la dicta: Ramón González García.  
Lloc: Alcoi.  
Data: 20 de gener de 2009.  
Demandant: Salvador Torregrosa Reig.  
Lletrat: Luis M. Torregrosa.  
Procurador: Antonio Penadés.  
Demandat: Evaristo Maiques Oltra.  
Objecte del judici: adquisició del domini per usucapió.  
Procediment: judici ordinari.  
Antecedents de fet  
Primer. El procurador dels tribunals Antonio Penadés, en nom i representació de Salvador Torregrosa Reig, va presentar el 31 de març de 2008 una demanda de judici ordinari contra Evaristo Maiques Oltra i contra qualsevol tercer que puga tindre interés en la causa, en la qual després d'exposar els fets i els fonaments de dret que considerava que hi eren aplicables, va acabar sol·licitant que es dictara sentència d'acord amb la seua petició.  
Per la interlocutòria de 23 de juliol de 2008, s'admet a tràmit la demanda i es trasllada a la part demandada perquè la contesten per 20 dies.  
Per la provisió de 19 de setembre de 2008 es declara en situació processal de rebel·lia la part demandada per no haver comparegut en el temps i la forma escaient, i es fixa per al dia 5 de novembre de 2008 la celebració de la preceptiva audiència prèvia.  
Segon. L'audiència prèvia se celebra el dia indicat es practicaran segons les finalitats de l'article 414 de la LEC, i finalitzant amb la proposició i admissió de prova.  
Tercer. El judici ordinari es va celebrar el dia indicat, es va practicar la prova amb el resultat que consta en les actuacions, finalitzant amb les conclusions de les parts.  
Fonaments de dret  
Primer. La part actora interessa que es dicte sentència amb els pronunciaments següents:  
a) Que Salvador Torregrosa Reig ha adquirit per prescripció adquisitiva a favor seu la meitat indivisa de la finca número 1.121 del municipi de Gaianes, inscrita en el Registre de la Propietat al tom 1.084, llibre 41, foli 47.  
b) Que en conseqüència Salvador Torregrosa Reig es titular en ple domini d'esta meitat indivisa descrita anteriorment.  
c) Que, como a conseqüència de tot això, ha d'ordenar-se la immatriculació de la meitat indivisa i la inscripció del domini d'esta a favor del meu representat.  
En l'acte del judici ha quedat acreditat, en virtut de la prova documental que consta en les actuacions i que no ha sigut impugnada (singularment el certificat procedent del Registre de la Propietat de Cocentaina pel que fa a la finca objecte d'actuacions) que Salvador Torregrosa Reig, per sí, i a través dels seus ascendents, ha posseït públicament, pacíficament i ininterrumpidament el bé objecte de prescripció per més de 10 anys, raó per la qual pertoca accedir al que s'ha sol·licitat, de conformitat amb els articles 609 i 1930 i següents del CC singularment article 1957 del mateix text legal), declarant que Salvador Torregrosa Reig té en ple domini la meitat indivisa de la finca número 1.121 del municipi de Gaianes, inscrita en el Registre de la Propietat al tom 1.084, llibre 41, foli 47.  
Pel que fa a la petició c), no pertoca pronunciar-se, sense perjudici que si interessa al dret de la part, es puga fer així.  
Segon. Pel que fa a les costes d'este procediment, i encara que l'article 394 de la LEC consagra el principi del venciment, atés que no s'ha trobat el demandat, ni ha comparegut cap persona que s'opose a les peticions de l'actora, no es fa expressa condemna, havent cada part de pagar les causades a instàncies seues i les comunes per la meitat.  
Vistos els preceptes citats i tots els altres que hi són aplicables de manera general i pertinent.  
Dispositiva  
Estime íntegrament la demanda presentada pel procurador dels tribunals Antonio Penadés, en nom i representació de Salvador Torregrosa Reig, i declare que la part actora ha adquirit per prescripció adquisitiva a favor seu la meitat indivisa de la finca número 1.121 del municipi de Gaianes, inscrita en el Registre de la Propietat al tom 1.084, llibre 41, foli 47, i declare que Salvador Torregrosa Reig té en ple domini la meitat indivisa d'esta, sense que pertoque pronunciar-se sobre la petició c) de la pètita de la demanda, sense perjudici que si interessa al dret de la part, puga efectuar-se la inscripció interessada en el Registre de la Propietat corresponent, havent cada part de pagar les causades a instàncies seues i les comunes per la meitat.  
Notifiqueu esta resolució a les parts.  
Lliureu una testimoniança d'esta resolució i porteu l'original al llibre de sentències i resolucions definitives.  
Manera d'impugnació: mitjançant un recurs d'apel·lació davant l'Audiència Provincial d'Alacant (art. 455 de la LEC).  
El recurs es prepararà mitjançant un escrit presentat en este jutjat en el termini de 5 dies hàbils comptadors des de l'endemà de la notificació, limitat a citar la resolució apel·lada, on es manifeste la seua voluntat de recórrer, amb indicació dels pronunciaments que impugna (art. 457.2 de la LEC).  
Esta és la meua sentència, que pronuncie, mane i firme.»  
Publicació. La sentència anterior va ser donada, llegida i publicada pel magistrat jutge que la va dictar, mentre es trobava este celebrant audiència pública en el mateix dia de la data. Jo, el secretari judicial, en done fe.  
Atés que es desconeix el domicili o la residència actuals de la part demandada, per provisió del dia de la data, el jutge de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de sentència al demandat Evaristo Maiques Oltra.  
Alcoi, 21 de gener de 2009.- El secretari judicial: Alexandre Ros i Ros.